stanford-oval/wikipedia huggingface dataset:
הרפתקאותיה המצמררות של סברינה (סדרת טלוויזיה)
צוות הדמויות והשחקנים > משני

סיילם – גובלין בעל יכולת להחליף צורה לדמות חתול שנענה לקריאתה של סברינה ביערות של גרינדייל. מאז, סיילם מתגורר עם סברינה ומשפחתה והוא משמש כבן לווייתה.
דורקאס (אביגיל קוון) – סטודנטית באקדמיה לאומנויות הנסתרות וחברה ב"שלישיית האחיות המוזרות".
ג'ורג' הות'ורן (ברונסון פינצ'וט) – מנהל תיכון בקסטר הפוריטני והנבזי ששונא את סברינה.
טומי קינקל (ג'סטין דוביס) – אחיו הבכור והמגונן של הארווי, שנאלץ לעבוד בעבודה שהוא שונא על מנת להבטיח את עתידו של הארווי.
בילי מרלין (טיי ווד) – ספורטאי פופולרי בתיכון בקסטר ומנהיג קבוצת בריונים שנטפלים לתיאו בשל הדיסופריה המגדרית שלו.
קארל טאפר (פיטר בנדיק) – ספורטאי בתיכון בקסטר וחברו הטוב ביותר של בילי.
דיאנה ספלמן (אנט ריילי) – אשתו של אדוארד ספלמן ואמה של סברינה, שנפטר בהתרסקות מטוס עם בעלה. דיאנה נגלית אל סברינה במהלך מסעה בלימבו.
אדוארד ספלמן (ג'ורג'י דאבורס) – אביה של סברינה ואחיהן הקטן של זלדה והילדה, שהיה הכהן הגדול של כנסיית הלילה לפני שנפטר בהתרסקות מטוס עם אשתו דיאנה.
גברת קמפר (שרה ג'יין רדמונד) – אמו המאמצת של מכשף שנרצח באופן מסתורי.
מר פוטנאם (אדריאן יו) – איכר ואביו צר האופקים של תיאו.
לוק שלפנט (דארן מאן) – מכשף הומוסקסואל שנכנס למערכת יחסים רומנטית עם אמברוז.
מר קינקל (כריס רוזמונד) – אביהם המנוכר של טומי והארווי.
ליידי קונסטנס בלאקווד (אלבינה אוגוסט) – אשתו ההרה של האב בלאקווד, שמתה במהלך לידת התאומים שלה בסוף החלק הראשון.
דוריאן גריי (ג'דדיה גודאייקר) – מכשף מסתורי אשר בבעלותו מועדון לילה אקסקלוסיבי למכשפים בלבד בשם "החדר של דוריאן גריי".
אדם מארסטרס (אלקסיס דניסוף) – בן זוגה של מארי וורדוול, ששב לגרינדייל לאחר שנים בהן נאלץ לעבוד בחו"ל, מבלי לדעת שזהותה של ארוסתו נלקחה כעת על ידי מאדאם שטן, אך לאחר מכן נהרג על ידי אדון האופל.
מלווין (טיילר קוטון) – מכשף וסטודנט באקדמיה לאומנויות הנסתרות.
אלספת' (אמילי היין) – מכשפה וסטודנטית באקדמיה לאומנויות הנסתרות.
לוציפר מורנינגסטאר / אדון האופל (לוק קוק) – אדון האופל בצורתו המלאכית, שמתגלה בהמשך כאביה האמיתי של סברינה וכמאהבה לשעבר של מאדאם שטן.
קאליבן (סם קורלט) – נסיך הגיהנום, שמאתגר את סברינה בקרב על שליטה בכס המלוכה בגיהנום.
ממבו מישל מארי לה פלור (סקיי מרשל) – כוהנת וודו שאמנם עוזרת לאמברוז ופרודנס להתחקות אחר האב בלאקווד, אך גם בעלת אג'נדה מסתורית שגורמת לדרכה להצטלב עם דרכה של מעגל המכשפות בגרינדייל.
רובין גודפלו (ג'ונתן וייטסל) – צעיר נאה אך בעל חזות שדונית שמגיע יחד עם הקרניבל הנודד לגרינדייל, ובמהרה מפתח רגשות כלפי תיאו.
צוות הדמויות והשחקנים > אורח

מר קמפר (קורט מקס ראנטה) – אביו המאמץ של מכשף שנרצח באופן מסתורי.
דניאל ובסטר (ג'ון רובינשטיין) – עורך דין שמגן על סברינה במשפטה.
ג'סי פוטנאם (ג'ייסון ביודואין) – דודו של תיאו, שנאחז דיבוק על ידי שד בשם אפופיס.
באטיבט (מייגן לייץ') – שדת שינה שמשוחררת בטעות על ידי סברינה לאחר שפתרה את הפאזל של אביה.
ננה רות ווקר (ל. סקוט קלדוול) – סבתה העיוורת של רוז, שחושפת בפני נכדתה שמכשפות קיללו את נשות משפחת ווקר בעיוורון.
סבא קינקל (מייקל הוגאן) – צייד מכשפות וסבם של הארווי וטומי.
קוונטין (ליאם יוז) – רוח רפאים של ילד קטן הקשור לאקדמיה לאומנויות הנסתרות שעוזר לסברינה.
דורתיאה פוטנאם (אנסטסיה באנדיי) – אמו הקדמונית של תיאו, שעזרה לכנסיית הלילה ולמעגל אליו סברינה משתייכת להגיע לאדמות אמריקה.
ברטל (בריאן מרקינסון) – שד חג המולד, שנוהג לכלוא את קרבנותיו בפסלי שעווה. דמותו של ברטל מבוססת על דמותו של הקרמפוס.
גריילה (הת'ר דארקסין / סמנתה קוגלן) – מכשפה עתיקה ומסוכנת שנוהגת לחטוף ילדים קטנים.
ירחמיאל (ספנסר טריט קלארק) – צייד מכשפות מסתורי שיוצא להרוג את כל המכשפות בגרינדייל.
מתושלח (ויליאם ב. דייוויס) – חבר מושחת במועצת המכשפות.
ליזי (ג'סמין וגה) – סטודנטית בתיכון בקסטר, בת זוגו של בילי וקפטן קבוצת המעודדות של התיכון.
יהודה ויהודית בלאקווד (דריוס ויליס וויטני פיק) – תאומיהם של פאוסטוס וקונסטנס בלאקווד ואחיה למחצה של פרודנס.
הילדה וזלדה ספלמן (קרוליין ריאה ובת' ברודריק) – גרסאות סיטקומיות של הילדה וזלדה, שסברינה מורנינגסטאר פוגשת בהיותה ביקום אחר. ריאה וברודריק שבו לגלם את דמויותיהן של הילדה וזלדה מסדרת הטלוויזיה משנת 1996.
טראש (רייקר לינץ') – סולן להקת "פאניקה שטנית", שחתם על עסקה עם לוציפר.
סקירה > סקירת סדרה

| עונה | עונה | פרקים | פרקים | הוזרמה לראשונה (ארצות הברית)> הפרק הראשון | הוזרמה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 20 | 11 | 26 באוקטובר 2018 | 14 בדצמבר 2018‏ |
|  | 1 | 20 | 9 | 5 באפריל 2019 | 5 באפריל 2019 |
|  | 2 | 16 | 8 | 24 בינואר 2020 | 24 בינואר 2020 |
|  | 2 | 16 | 8 | 31 בדצמבר 2020 | 31 בדצמבר 2020 |
סקירה > עונה 1 > חלק ראשון

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 1 | 1 | Chapter One: October Country | פרק 1: ליל כל הקדושים | לי טולנד קריגר | רוברטו אגירה-סאקאסה | ‏26 באוקטובר 2018 |
| 2 | 2 | Chapter Two: The Dark Baptism | פרק 2: הטבלת האופל | לי טולנד קריגר | רוברטו אגירה-סאקאסה | ‏26 באוקטובר 2018 |
| 3 | 3 | Chapter Three: The Trial of Sabrina Spellman | פרק 3: המשפט של סברינה ספלמן | רוב סיידנגלאז | רוס מקסוול | ‏26 באוקטובר 2018 |
| 4 | 4 | Chapter Four: Witch Academy | פרק 4: אקדמיה למכשפות | רוב סיידנגלאז | דונה ת'ורלנד | ‏26 באוקטובר 2018 |
| 5 | 5 | Chapter Five: Dreams in a Witch House | פרק 5: חלומות בבית מכשפות | מת'יו בארי | מגי קיילי | ‏26 באוקטובר 2018 |
| 6 | 6 | Chapter Six: An Exorcism in Greendale | פרק 6: גירוש שדים בגרינדייל | רייצ'ל טאלאלי | ג'ושוע קונקל ומ. ג'יי. קאופמן | ‏26 באוקטובר 2018 |
| 7 | 7 | Chapter Seven: Feast of Feasts | פרק 7: סעודת הסעודות | וייט נגויין | אואן לי | ‏26 באוקטובר 2018 |
| 8 | 8 | Chapter Eight: The Burial | פרק 8: הקבורה | מגי קיילי | לינזדיי קאלהון ברינג וכריסטינה הדסטקה | ‏26 באוקטובר 2018 |
| 9 | 9 | Chapter Nine: The Returned Man | פרק 9: האיש ששב | קרייג ויליאם מקניל | אקסל קרולין וכריסטינה האם | ‏26 באוקטובר 2018 |
| 10 | 10 | Chapter Ten: The Witching Hour | פרק 10: שעת המכשפה | רוב סיידנגלאנז | רוברטו אגירה-סאקאסה ורוס מקסוול | ‏26 באוקטובר 2018 |
| 11 | 11 | Chapter Eleven: A Midwinter's Tale | פרק 11: מעשייה באמצע החורף | ג'ף וולנו | רוברטו אגירה-סאקאסה ודונה ת'ורלנד | 14 בדצמבר 2018 |
סקירה > עונה 1 > חלק שני

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 12 | 1 | Chapter Twelve: The Epiphany | פרק 12: ההתגלות | קווין סאליבן | רוברטו אגירה-סאקאסה | ‏5 באפריל 2019 |
| 13 | 2 | Chapter Thirteen: The Passion of Sabrina Spellman | פרק 13: התשוקה של סברינה ספלמן | מייקל גוי | מ. ג'יי. קאופמן וכריסטינה האם | ‏5 באפריל 2019 |
| 14 | 3 | Chapter Fourteen: Lupercalia | פרק 14: לופרקליה | סאלי ריצ'רדסון-וייטפילד | אואן לי | ‏5 באפריל 2019 |
| 15 | 4 | Chapter Fifteen: Doctor Cerberus's House of Horror | פרק 15: בית האימה של דוקטור סרברוס | אלכס גרסיה לופז | רוס מקסוול | ‏5 באפריל 2019 |
| 16 | 5 | Chapter Sixteen: Blackwood | פרק 16: בלאקווד | אלכס פילאי | מת'יו בארי | ‏5 באפריל 2019 |
| 17 | 6 | Chapter Seventeen: The Missionaries | פרק 17: המיסיונרים | רוב סיידנגלאנז | דונה ת'ורלנד | ‏5 באפריל 2019 |
| 18 | 7 | Chapter Eighteen: The Miracles of Sabrina Spellman | פרק 18: הנסים של סברינה ספלמן | אנטוניו נגרט | כריסטינה הדסטקה ולינזדיי קאלהון ברינג | ‏5 באפריל 2019 |
| 19 | 8 | Chapter Nineteen: The Mandrake | פרק 19: הדודא | קווין סאליבן | ג'ושוע קונקל | ‏5 באפריל 2019 |
| 20 | 9 | Chapter Twenty: The Mephisto Waltz | פרק 20: ואלס עם השטן | רוב סיידנגלאנז | רוברטו אגירה-סאקאסה | ‏5 באפריל 2019 |
סקירה > עונה 2 > חלק שלישי

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 21 | 1 | Chapter Twenty-One: The Hellbound Heart | פרק 21: הלב שנמצא בגיהנום | רוב סיידנגלאנז | רוברטו אגירה-סאקאסה | ‏24 בינואר 2020 |
| 22 | 2 | Chapter Twenty-Two: Drag Me To Hell | פרק 22: קחי אותי לגיהנום | אלכס פילאי | רוס מקסוול | ‏24 בינואר 2020 |
| 23 | 3 | Chapter Twenty-Three: Heavy is the Crown | פרק 23: הכתר ועונשו | רוב סיידנגלאנז | אואן לי | ‏24 בינואר 2020 |
| 24 | 4 | Chapter Twenty-Four: The Hare Moon | פרק 24: ירח הארנב | וייט נגויין | דונה ת'ורלנד | ‏24 בינואר 2020 |
| 25 | 5 | Chapter Twenty-Five: The Devil Within | פרק 25: השטן שבפנים | רוקסן בנג'מין | מת'יו בארי | ‏24 בינואר 2020 |
| 26 | 6 | Chapter Twenty-Six: All of them Witches | פרק 26: כל המכשפות אצלי | מייקל גוי | ג'ושוע קונקל | ‏24 בינואר 2020 |
| 27 | 7 | Chapter Twenty-Seven: The Judas Kiss | פרק 27: נשיקת יהודה | קרייג ויליאם מקניל | לינזדיי קאלהון ברינג | ‏24 בינואר 2020 |
| 28 | 8 | Chapter Twenty-Eight: Sabrina Is Legend | פרק 28: סברינה היא אגדה | רוב סיידנגלאנז | רוברט אגירה-סאקאסה ודניאל קינג | ‏24 בינואר 2020 |
סקירה > עונה 2 > חלק רביעי

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 29 | 1 | Chapter Twenty-Nine: The Eldritch Dark | פרק 29: חשכת האלדריץ' | ג'ף וולנו | רוברטו אגירה-סאקאסה וגיגי סוויפט | ‏31 בדצמבר 2020 |
| 30 | 2 | Chapter Thirty: The Uninvited | פרק 30: הלא מוזמן | אלכס פילאי | קייטי אייברי | ‏31 בדצמבר 2020 |
| 31 | 3 | Chapter Thirty-One: The Weird One | פרק 31: המוזר | ליסה סופר | ג'נינה קיבוקה | ‏31 בדצמבר 2020 |
| 32 | 4 | Chapter Thirty-Two: The Imp of the Perverse | פרק 32: שדון הסטייה | אנטוניו נגרט | כריסטיאן הדטקה | ‏31 בדצמבר 2020 |
| 33 | 5 | Chapter Thirty-Three: Deus Ex Machina | פרק 33: דאוס אקס מכינה | אמנדה טאפינג | אלינור ג'ין | ‏31 בדצמבר 2020 |
| 34 | 6 | Chapter Thirty-Four: The Returned | פרק 34: השבים | קתריונה מקנזי | אואן לי ורוס מקסוול | ‏31 בדצמבר 2020 |
| 35 | 7 | Chapter Thirty-Five: The Endless | פרק 35:האינסופי | קווין סאליבן | דונה ת'ורלנד ומתיו בארי | ‏31 בדצמבר 2020 |
| 36 | 8 | Chapter Thirty-Six: At the Mountains of Madness | פרק 36: בהרי השיגעון | רוב סיידנגלאנז | רוברטו אגירה-סאקאסה | ‏31 בדצמבר 2020 |
הפקה > פיתוח

בספטמבר 2017, דווח כי סדרת טלוויזיה בלייב אקשן שתבוסס על חוברות הקומיקס של "הרפתקאותיה המצמררות של סברינה" נמצאת בהליכי פיתוח עבור רשת "The CW" על ידי אולפני האחים וורנר, ותשמש כסדרת בת עבור הסדרת הנעורים "ריברדייל". עוד דווח כי הבמאי לי טולנד קריגר יביים את פרק הפיילוט, שייכתב על ידי רוברטו אגירה-סאקאסה; וששניהם יפיקו בפועל את הסדרה יחד עם גרג ברלנטי, שרה שכטר וג'ון גולדווטר. בדצמבר 2017 עבר הפרויקט לידיה של נטפליקס תחת כותרת חדשה שטרם הוכרזה. נטפליקס הזמינה לסדרה שתי עונות, הכוללות עשרה פרקים לכל עונה; בדיעבד התברר כי מדובר בעונה אחת בת 20 פרקים שתחולק על פני שני חלקים. נשיא "The CW", מארק פדוביץ', הצהיר כי יכולתה של נטפליקס להציע לחטיבת הטלוויזיה של האחים וורנר שתי עונות מראש לסדרה, היוו את הטריגר למעבר הסדרה מ-"The CW" לנטפליקס. בתחילת מאי 2018 אושר רשמית ששם הסדרה יהיה "הרפתקאותיה המצמררות של סברינה". הסדרה שאבה השראה רבה מסרטי אימה קלאסיים כמו "מגרש השדים", "תינוקה של רוזמרי" ועוד "סרטי אימה שטניים גדולים משנות ה-60 וה-70".
ב-12 בנובמבר 2018, נטפליקס הודיעה כי הפרק האחד עשר מבין עשרים הפרקים שהוזמנו לסדרה יעלה לשידור בפני עצמו כפרק ספיישל לחג המולד. על אף כי מתחילה לא תוכננו להפיק לסדרה פרקי ספיישל, במהלך הפקת הפרק הראשון של החלק השני, אגירה-סאקאסה הבין שהסדרה כבר עשתה פרקים הקשורים לליל כל הקדושים ולחג ההודיה בחלק הראשון, והחליט להפיק את הפרק. אגירה-סאקאסה ציין כי פרק הספיישל "למעשה עומד בפני עצמו, אבל עדיין מכיל את אותם אלמנטים והמסקנות ומערכות היחסים והמיתולוגיה - זה סוג של חוט במחט [בין שני החלקים]. וכך מצאנו סיפור שיכול לשרת את שתי המטרות." הפרק הועיל גם לנטפליקס, שרצתה סוג כלשהו של תכנים עצמאיים נוספים שישודרו בין שני החלקים הראשונים. ב-18 בדצמבר 2018, הסדרה חודשה לעונה שנייה בת 16 פרקים, שחולקה גם היא לשני חלקים.בשנת 2020 הודיעו על ביטול החלק החמישי של הסדרה, ממה שידוע ביטלו את החלק החמישי בגלל מחלת הקורונה, בשנת 2021 הודיעו שיוציאו המשך לסדרה בקומיקס.
הפקה > ליהוק

בינואר 2018, הוכרז כי השחקנית קירנן שיפקה לוהקה לגלם את דמותה של סברינה ספלמן. בפברואר שלאחר מכן, ג'אז סינקלייר לוהקה לדמותה של רוזלינד ווקר, חברתה הטובה ביותר של סברינה, מישל גומז וצ'אנס פרדומו לוהקו לדמויותיהם של מרי וורדוול / מאדאם שטן ואמברוז ספלמן, לוסי דייוויס ומירנדה אוטו לוהקו לדמויותיהן של דודותיה של סברינה, הילדה וזלדה ספלמן, בהתאמה וריצ'רד קויל לוהק לדמותו של האב בלאקווד. במרץ 2018, רוס לינץ' וטאטי גבריאל, לוהקו לדמויותיהם של הארווי קינקל ופרודנס,וברונסון פינצ'וט, אדליין רודולף ואביגיל קוון לוהקו לדמויותיהם של ג'ורג' הות'ורן, אגאתה ודורקאס, בהתאמה. בנובמבר 2018 אלכסיס דניסוף וג'דידיה גודאקר הצטרפו לצוות השחקנים בחלק השני בדמויותיהם של אדם מאסטרס ודוריאן גריי, בהתאמה, ואילו מקנה גרייס מגלמת את דמותה הצעירה של סברינה בפרק הספיישל של חג המולד.
ביוני 2019 לקלאן ווטסון וגאווין לת'רווד קודמו לצוות השחקנים הראשי עבור העונה השנייה. בדצמבר 2019, לוהקו סאם קורלט, סקיי מרשל וג'ונתן וייטסל לדמויותיהם של קאליבן, ממבו מארי לה פלר ורובין גודפלו.
הפקה > צילומים

צילומי העונה הראשונה החלו ב-19 במרץ 2018, בדיוק באותה העת בה צילומי עונתה השנייה של "ריברדייל" הסתיימו, והדבר נעשה על מנת להבטיח את זמינותם של אנשי הצוות שעבדו על "ריברדייל" עבור צילומי הסדרה. צילומי הסדרה כללו את צילומי החלק הראשון והשני יחד בשיטת גב-אל-גב ונמשכו עד 5 בדצמבר 2018. במקור, צילומי הסדרה היו אמורים להתחיל בפברואר 2018 ולהימשך עד יוני 2018. צילומי הסדרה התרחשו בעיירה קלוברדייל שבקולומביה הבריטית. הפרק הראשון של החלק השני היה הפרק האחד-עשר שצולם, ואילו פרק הספיישל לחג המולד היה הפרק השנים עשר שצולם, למרות שפרק הספיישל חג המולד שוחרר כפרק האחד-עשר בסדרה. הסיבה לכך הייתה שהרעיון לפרק הספיישל עבור חג המולד התהווה כאשר לוח הזמנים עבור צילומי הפרק הראשון של החלק השני סבל מפיגור משמעותי מכדי לשנות את לוח הזמנים של ההפקה. למרות שינוי התוכניות של ההפקה, אגירה-סאקאסה אמר שהפרק הראשון של החלק השני נכתב "כפרק בכורה לחלק השני" ועוזר להתניע את סיפור העלילה של החלק. הפקת עונה השנייה, המורכבת מהחלק השלישי והרביעי, החלה ב-17 במאי 2019 והסתיימה ב-20 בפברואר 2020.
הפקה > כותרות הפתיחה

במהלך כותרות הפתיחה של הסדרה, נעשה שימוש מיוחד באיורים של מספר דמויות כפי שאוירו בקומיקס עליו מבוססת הסדרה על ידי המאייר ואמן הקומיקס רוברט האק. נוסף לאיורים מהקומיקס, האק זומן במיוחד על מנת להנפיש את חלקם בצורה מותאמת לכותרות הפתיחה, לאייר את הדמויות החדשות שאינן מופיעות בקומיקס (במקביל לאיור מחודש של דמויותיהם של סברינה והארווי בגילומם של שיפקה ולינץ') ולשחזר את דמותה של סברינה ספלמן כפי שהופיעה בקומיקס המקורי משנות ה-60.
הפקה > קשר עם הסדרה "ריברדייל"

בתחילה, במהלך תהליך פיתוח הסדרה בספטמבר 2017, הסדרה נועדה לעלות לשידור ברשת "The CW" ולשמש כספין אוף עבור הסדרה "ריברדייל" שמשודרת באותה הרשת. עם זאת, בדצמבר 2017 הסדרה עברה לידיה של נטפליקס, ועתיד הקשר בין הסדרה לריברדייל נשאר לא ברור ומעורפל. בינואר 2018, נשיא "The CW", מארק פדוביץ' הצהיר כי נכון לעכשיו, לא קיים שום דיון על האפשרות לעשות קרוס-אובר בין שתי הסדרות. במרץ 2018, ג'ון גולדווטר אישר כי נכון לעכשיו שתי הסדרות הן "שתי ישויות נפרדות" אבל שהם "יאהבו את ההזדמנות אם הם יוכלו להבין דרך ליצור קרוסאובר." גולדווטר חש גם כי קיימת האפשרות לדמויות מהסדרה להופיע בפרקים עתידיים של ריברדייל, שכן העיירה בה הסדרה מתקיימת, גרינדייל, הוזכרה כבר כקיימת ושוכנת בסמיכות לריברדייל ב"ריברדייל".
העיירה של סברינה, גרינדייל, מוצגת בעונתה השנייה של "ריברדייל". לאחר מכן, נעשים התייחסויות לשתי הערים בקביעות בשתי הסדרות, אם באופן חזותי או במהלך דיאלוגים בין הדמויות השונות. בעונה הראשונה של הסדרה, השחקן מוזס טיסן שב לגלם את דמותו של בן בוטן מ"ריברדייל" במהלך פרק השביעי, "פרק 7: סעודת הסעודות". בפרק "פרק 67: דיכאון הנבחרות" בעונתה הרביעית של "ריברדייל", השחקן טיי ווד שב לגלם את דמותו של בילי מרלין מהסדרה.
בפרק השלישי של חלקו השלישי של הסדרה, "פרק 23: הכתר ועונשו", סברינה ואמברוז מבקרים בריברדייל בחיפוש אחר כתר שהיה בבעלותו של בנג'מין בלוסום, אב קדמון של שריל בלוסום. בדרכם לריברדייל, השניים עוברים על פני שלט העיירה, שעל גבו ריסס ג'אגהד ג'ונס את ההודעה "ג'יי. ג'יי. היה כאן". שלושה פרקים לאחר מכן, ב"פרק 26: כל המכשפות אצלי", חבר כנופיית הסרפנטס מותקף על ידי הילדה ספלמן בעודו מבקר בגרינדייל.
כשנשאל לגבי פיתוח פרק קרוסאובר מלא, אגירה-סקאסה אמר שהוא "שונא [את הרעיון שקרוסאובר] לעולם לא יקרה" בין שתי הסדרות, והוסיף כי רעיון פוטנציאלי לקרוסאובר יציג את הדמויות של "ריברדייל" מנסים לפרוץ לבית רדוף רוחות לכאורה בגרינדייל, שבהמשך יתגלה כביתה של סברינה. אגירה-סאקאסה גם הצהיר כי מכיוון ששתי הסדרות כבר ביססו תימות משלהן, קרוסאובר פוטנציאלי עלול להתרחש בסרט עצמאי עם שני צוותי השחקנים של שתי הסדרות, שיתבסס על סדרת הקומיקס "אחרי המוות עם ארצ'י" מבית היוצר של "ארצ'י הורור", חברת בת של "ארצ'י קומיקס".
מספר שעות לאחר ההכרזה על ביטול הסדרה, נחשף על ידי אגירה-סאקאסה שאילולי הייתה הסדרה מחודשת לחלק חמישי, היה נערך פרק קרוסאובר בין שתי הסדרות.
ב-7 באוקטובר 2021, לאחר שידור פרק סיום עונתה החמישית של "ריברדייל", פורסם רשמית כי שיפקה תשוב לגלם את דמותה של סברינה ספלמן בעונתה השישית של "ריברדייל".
הפקה > תביעה

בנובמבר 2018, תבעו פעילי הטמפל השטני את צוות ההפקה של הסדרה בגין השימוש בפסל בפומט, שלטענתם היה העתק ישיר של הפסל שלהם, ובגין הצגת הטמפל באופן לא מדויק ומלאת דברי גנאי. ב-21 בנובמבר 2018, אושר כי הטמפל השטני ונטפליקס הסדירו במהלך בירור את התביעה באמצעות עסקה, כאשר תנאי העסקה לא הותרו לפרסום לציבור.
מוזיקה

ב-15 במרץ 2019, חברת התקליטים "WaterTower Music" הפיצה את הפסקול של הסדרה כמיני-אלבום דיגיטלי עם ארבעה שירים שבוצעו על ידי מספר מחברי צוות השחקנים במהלך החלק הראשון של העונה הראשונה. אוסף שירים מהעונה הראשונה, כולל שישה שירים שבוצעו על ידי צוות השחקנים (ארבעה מתוך המיני-אלבום ושני שירים חדשים), הופצו באופן דיגיטלי על ידי "WaterTower Music" ב-5 באפריל 2019.
| Chilling Adventures of Sabrina: Original Television Soundtrack - Season One‏> מס' | Chilling Adventures of Sabrina: Original Television Soundtrack - Season One‏> שם | Chilling Adventures of Sabrina: Original Television Soundtrack - Season One‏> ביצוע | Chilling Adventures of Sabrina: Original Television Soundtrack - Season One‏> משך | Chilling Adventures of Sabrina: Original Television Soundtrack - Season One‏>  | Chilling Adventures of Sabrina: Original Television Soundtrack - Season One‏>  | Chilling Adventures of Sabrina: Original Television Soundtrack - Season One‏>  | Chilling Adventures of Sabrina: Original Television Soundtrack - Season One‏>  | Chilling Adventures of Sabrina: Original Television Soundtrack - Season One‏>  | Chilling Adventures of Sabrina: Original Television Soundtrack - Season One‏>  |
| --- | --- | --- | --- | --- | --- | --- | --- | --- | --- |
| 1. | Main Title (Chilling Adventures of Sabrina)  | אדם טיילור | 1:39 |  |  |  |  |  |  |
| 2. | Bad Moon Rising  | קרידנס קלירווטר רבייבל | 2:21 |  |  |  |  |  |  |
| 3. | I Put a Spell on You  | סילביה בלאק | 2:40 |  |  |  |  |  |  |
| 4. | Terrible Thing  | AG | 3:38 |  |  |  |  |  |  |
| 5. | Sixteen Candles  | סטריי קאטס | 2:54 |  |  |  |  |  |  |
| 6. | New Kind Of Kick  | הקראמפס | 3:29 |  |  |  |  |  |  |
| 7. | Always Is Always Forever  | קירנן שיפקה, טאטי גבריאל, אדליין רודולף ואביגיל קוון | 0:51 |  |  |  |  |  |  |
| 8. | Black Magic Woman  | VCTRYS | 3:08 |  |  |  |  |  |  |
| 9. | Dream a Little Dream of Me  | פינק מרטיני, הוון טראפ, גאס קאן, פביאן אנדרה ווילבור שנדט | 3:53 |  |  |  |  |  |  |
| 10. | Queen Freya Hymnal  | אדליין רודולף ואביגיל קוון | 1:40 |  |  |  |  |  |  |
| 11. | Blest Be The Tie That Binds  | ג'אז סינקלייר | 2:38 |  |  |  |  |  |  |
| 12. | Do-Re-Mi  | מירנדה אוטו, טאטי גבריאל, אביגיל קוון וגאווין לת'רווד | 1:20 |  |  |  |  |  |  |
| 13. | A Little Wicked  | ולארי ברוסארד | 3:28 |  |  |  |  |  |  |
| 14. | Girl U Want  | Devo | 2:59 |  |  |  |  |  |  |
| 15. | Gently Break It  | בק פיט | 3:37 |  |  |  |  |  |  |
| 16. | Under The Stars  | אקוומרינה | 3:33 |  |  |  |  |  |  |
| 17. | Divine Love to Kill Fascism  | פיטר מתיו באוור | 5:46 |  |  |  |  |  |  |
| 18. | Lavender Blue (Dilly Dilly)  | אלווינה אוגוסט | 1:19 |  |  |  |  |  |  |
| 19. | Masquerade  | קירנן שיפקה, רוס לינץ', לוסי דייוויס, ג'אז סינקלייר, טאטי גבריאל, גאווין לת'רווד ומירנדה אוטו | 2:04 |  |  |  |  |  |  |
שידור

עשרת הפרקים הראשונים של הסדרה עלו לשידור ברחבי העולם בנטפליקס ב-26 באוקטובר 2018. באותו יום, שני הפרקים הראשונים הוצגו בהקרנה מיוחדת במהלך כנס הקומיק-קון 2018 בפריז. הפרק האחד-עשר של החלק הראשון, שהיווה פרק ספיישל לחג המולד, עלה לשידור ב-14 בדצמבר 2018. תשעת הפרקים הנותרים של העונה הראשונה עלו לשידור ב-5 באפריל 2019. חלקו הראשון של העונה השנייה, שכונה "חלק 3", עלה לשידור ב-24 בינואר 2020.
שידור > שיווק

ב-10 ביולי 2018, אגירה-סאקאסה חשף בחשבון הטוויטר הרשמי שלו את כרזת הטיזר הרשמית עבור הסדרה. ב-13 באוגוסט 2018, נטפליקס הפיצה מבט ראשון שכלל שתי תמונות ראשונות מתוך הסדרה. ב-12 בספטמבר 2018, נטפליקס הפיצה את הכרזה הרשמית עבור הסדרה ויום לאחר מכן היא הפיצה את טיזר הטריילר הרשמי. ב-3 באוקטובר 2018 יצא הטריילר הרשמי. ב-13 במרץ 2019 נטפליקס הפיצה את הכרזה הרשמית וב-18 במרץ הפיצה את הטריילר הרשמי עבור העונה השנייה.
קבלה > ביקורות > עונה 1

חלקה הראשון של העונה הראשונה קיבל באתר הביקורות "Rotten Tomatoes" את הציון 91% עם דירוג ממוצע של 7.77/10 על בסיס 103 ביקורות. הקונצנזוס של האתר קבע כי "מכשפת בצורה יפהפייה ומרושעת בצורה מקברית, הרפתקאותיה המצמררות של סברינה מטילה כישוף משכר ומספק מצג ראווה מושלמת לכישרונותיה הקסומים של קירנן שיפקה." באתר הביקורות "Metacritic", המשתמש בשקלול ממוצע, חלקה הראשון של עונתה הראשונה הסדרה זכה לציון 74 מתוך 100, על בסיס 28 ביקורות, דבר המצביע על "ביקורות חיוביות בדרך כלל."
פרק הספיישל של חג המולד קיבל באתר "Rotten Tomatoes" את הציון 76% עם דירוג ממוצע של 6.56/10 על בסיס על 21 ביקורות. הקונצנזוס של האתר קבע כי "פרק החג הזה מהרפתקאותיה המצמררות של סברינה מוסיפה אלכוהול לליקר הביצים עם הרגישות השדית של הסדרה, אך הצופים עשויים לחוש אכזבה מהבלבול של הספיישל בשאלה האם מדובר בסיפור עצמאי או בהמשך לסיפור המרכזי של הסדרה."
חלקה השני של העונה הראשונה קיבל באתר "Rotten Tomatoes" את הציון 81% עם דירוג ממוצע של 10/6.88 על בסיס 43 ביקורות. הקונצנזוס של האתר קבע ש"עם תעלומה חזקה יותר שמעוגנת בבניית עולם הכישוף, הרפתקאותיה המצמררות נותרה רמפה קאמפית אפלה, טעימה ומענגת להפליא, שדוחפת את סברינה עמוק יותר לאורך שביל הלילה - אילו רק היא הייתה מגיעה לשם קצת יותר מהר."
קבלה > ביקורות > עונה 2

אתר הביקורות "Rotten Tomatoes" העניק לחלקה השלישי של הסדרה את הציון 92%, עם דירוג ממוצע של 7.83/10, על בסיס 26 ביקורות. הקונצנזוס הביקורתי באתר קבע כי "מסע שטני מדהים להפליא מתחילתו ועד סופו, הרפתקאותיה המצמררות של סברינה ממשיכה רק להשתפר."
קבלה > פרסים ומועמדויות

| שנה | פרס | קטגוריה | מועמד/ים | תוצאה | הערה |
| --- | --- | --- | --- | --- | --- |
| 2018 | פרס דוריאן | סדרת הטלוויזיה הקאמפית של השנה | "הרפתקאותיה המצמררות של סברינה" | מועמדות |  |
| 2019 | פרס פנגוריה שיינסאו | הסדרה הטובה ביותר | "הרפתקאותיה המצמררות של סברינה" | מועמדות |  |
| 2019 | פרס בחירת הילדים | סדרת הדרמה המועדפת | "הרפתקאותיה המצמררות של סברינה" | מועמדות |  |
| 2019 | פרס ליאו | הצילום הטוב ביותר בסדרת דרמה | ברנדן יוגמה (על צילום "פרק 6: גירוש שדים בגרינדייל"). | מועמדות |  |
| 2019 | פרס ליאו | הצילום הטוב ביותר בסדרת דרמה | סטיבן מאייר (על צילום "פרק 10: שעת המכשפה"). | מועמדות |  |
| 2019 | פרס ליאו | האיפור הטוב ביותר בסדרת דרמה | ורנר פרטוריוס, מייק פילדס, שלח מקיבור, טום סוסנובסקי, ג'וף רדנאפ (על "פרק 5: חלומות בבית מכשפות"). | מועמדות |  |
| 2019 | פרס ליאו | הופעת האורח הטובה ביותר של שחקן בסדרת דרמה | ג'ייסון ביודין (על "פרק 6: גירוש שדים בגרינדייל"). | מועמדות |  |
| 2019 | פרס הסרטים והטלוויזיה של MTV | הביצועים הטובים ביותר בסדרה | קירנן שיפקה | מועמדות |  |
| 2019 | פרס סטורן | סדרת האימה ומותחן הטובה ביותר שמשודרת | "הרפתקאותיה המצמררות של סברינה" | מועמדות |  |
| 2019 | פרס סטורן | השחקנית הטובה ביותר במהלך הצגה ראשונה | קירנן שיפקה | מועמדות |  |
| 2019 | פרסי בחירת הנוער | סדרת הטלוויזיה הנבחרת: מדע בדיוני/פנטזיה | "הרפתקאותיה המצמררות של סברינה" | מועמדות |  |
| 2019 | פרסי בחירת הנוער | שחקן הטלוויזיה הנבחר: מדע בדיוני/פנטזיה | רוס לינץ' | מועמדות |  |
| 2019 | פרסי בחירת הנוער | שחקנית הטלוויזיה הנבחרת: מדע בדיוני/פנטזיה | קירנן שיפקה | מועמדות |  |
רבה בר רב הונא

| --- | --- |
 לידה:  המאה ה־3 
 פטירה:  322 
 תקופת הפעילות:  דור שני לאמוראים – 322 
 אב:  רב הונא 
 
רבה בר רב הונא היה אמורא בבלי מהדור השני והשלישי לאמוראים. חי במאות ה-3 וה-4, בנו של רב הונא. שימש כראש ישיבת סורא לאחר מות רב חסדא.